സൂപ്പര്സ്ട്രൈക്കര് തിരിച്ചെത്തുന്നു ഇനി ഈ ക്ലബിനൊപ്പം ഇന്ത്യന് ഫുട്ബോളിലെ മികച്ച സ്ട്രൈക്കര്മാരിലൊരാളായ റോബിന് സിങ് കളിക്കളത്തില് തിരിച്ചെത്തുന്നു. ഐലീഗ് ക്ലബ് പഞ്ചാബ് എഫ്.സിയിലൂടെയാണ് റോബിന്റെ തിരിച്ചുവരവ്. ക്ലബ് ഇക്കാര്യം ഔദ്യോഗികമായി പ്രഖ്യാപിച്ചു. 31കാരനായ റോബിന് ഐലീഗ് ക്ലബ് റയല് കശ്മീരിന് വേണ്ടിയാണ് ഒടുവില് കളിച്ചത്. തുടര്ന്ന് ഏതാണ്ട് ഒരു വര്ഷത്തോളം പുറത്തിരുന്നശേഷമാണ് റോബിന് ക്ലബ് ഫുട്ബോളിലേക്ക് മടങ്ങിയെത്തുന്നത്. ഈസ്റ്റ് ബംഗാളിലൂടെയാണ് റോബിന് സീനിയര് കരിയര് തുടങ്ങുന്നത്. പിന്നീട് ബെംഗളുരു എഫ്.സി,ഡെല്ഹി ഡൈനാമോസ്, എ.ടി.കെ, എഫ്.സി ഗോവ, ഹൈദരാബാദ് എഫ്.സി തുടങ്ങിയ ടീമുകള്ക്കായി റോബിന് ബൂട്ടുകെട്ടിയിട്ടുണ്ട്. 2012ലാണ് റോബിന് ഇന്ത്യന് ദേശീയ ടീമില് അരങ്ങേറിയത്. 30 തവണ ഇന്ത്യയുടെ ജേഴ്സിയണിഞ്ഞിട്ടുള്ള റോബിന്, അഞ്ച് തവണ ഗോളും നേടിയിട്ടുണ്ട്. 2017ലാണ് റോബിന് അവസാനമായി ദേശീയ ടീം ജേഴ്സിയില് കളിച്ചത്.